**ULOGA RELIGIJA U RAZVOJU HRVATSKE DRŽAVE.**

RAZLIČITE VJEROISPOVJESTI U NAŠOJ DRŽAVI

**DOMENA:**  E. Filozofsko-religijski-kulturno područje

**Cilj:** povezivanje i proširivanje odgojno-obrazovnih sadržaja povijesti i katoličkog vjeronauka o različitim vjeroispovijestima u našoj državi.. Poticati učenike na toleranciju te prihvaćanje različitosti u vjeri i kulturi za stvaranje suživota u državi.

**ISHODI UČENJA U NASTAVNOJ JEDINICI**

**Predmetni ishod:**

POV OŠ E.6.2. Učenik raspravlja o obilježjima i sukobima religija u civilizacijama, društvima i kulturama srednjega i ranoga novog vijeka.

**Odgojno-obrazovni ishodi jedinice:**

Učenik će moći:

-navesti vjeroispovijesti u Hrvatskoj i njihovu zastupljenost

-izdvojiti bar četiri sličnosti i razlike između vjeroispovijesti

-opisati ulogu vjere u svakodnevnom životu

-povezati povijesti razvoj vjera s njihovim položajem u Europi danas

**Međupredmetne teme:**

uku A.3.2.Učenik se koristi različitim strategijama učenja i primjenjuje ih u ostvarivanju ciljeva učenja i rješavanju problema u svim područjima učenja uz povremeno praćenje učitelja.

uku B.3.4. Učenik samovrednuje proces učenja i svoje rezultate, procjenjuje ostvareni napredak te na temelju toga planira buduće učenje.

uku C.3.3. Učenik iskazuje interes za različita područja, preuzima odgovornost za svoje učenje i ustraje u učenju.

osr A.3.1.Razvija sliku o sebi. Svojim ponašanjem ne ugrožava sebe ni druge.

osr A.3.3.Razvija osobne potencijale.

goo A.3.1.Promišlja o razvoju ljudskih prava.

goo A.3.3.Promiče ljudska prava.

ikt C.3.4. Učenik uz učiteljevu pomoć ili samostalno odgovorno upravlja prikupljenim informacijama.

**TEHNIČKI KONCEPTI**

**Ključni pojmovi:** islam, pravoslavlje, židovstvo, džamija, sinagoga

**Koncepti:**

* vrijeme i prostor – nastanak religija te njihova rasprostranjenost danas
* povijesna perspektiva – objasniti ulogu i utjecaj religija u povijesti kroz nastanak i razvoj i danas
* usporedba i sučeljavanje – uočiti sličnosti i razlike između različitih religija

**DIDAKTIČKO-METODIČKI PODACI O NASTAVNOJ JEDINICI**

**Etape nastavne jedinice (trajanje u minutama):**

**Uvodni dio**

ponavljanje

najava terenske nastave i zadavanje zadataka

**Glavni dio**

terenska nastava u Zagreb

**Završni dio**

predstavljanje učeničkih radova i vrednovanje

**Oblici rada:** frontalni rad, individualni, timski rad

**Nastavne metode:**

Metoda razgovora, usmenog izlaganja, metoda demonstracije, praktična metoda (izrada lapbook), , rad sa slikovnim materijalom, terensko istraživanje (bilježenje, fotografiranje)

**Nastavna sredstva i pomagala:**

udžbenik, geografska karta (rasprostranjenost religija u Europi i svijetu), crta vremena (nastanak religija), poster (lapbook), pribor za pisanje i crtanje.

**KORELACIJA**

Katolički vjeronauk- vjeroispovijesti u Hrvatskoj

Geografija – snalaženje na karti

**NASTAVNI SAT**

UVOD

Nakon obrade i ponavljanja nastavnih sadržaja (Utjecaj religije na srednjovjekovnu Europu) organizirana je terenska nastava u vjerske ustanove u Zagrebu.

Učenici su podijeljeni u grupe, u kojima su dobili zadatke.

GLAVNI DIO

Terenska nastava- posjet džamije, sinagoge i pravoslavne crkve u Zagrebu. Usmenim izlaganjem vjeroučiteljice, rabina i popa učenici su proširili svoje znanje o islamu, židovstvu i pravoslavnoj vjeri. Saznali su ponešto o povijesti vjera u Hrvatskoj, njihovoj rasprostranjenosti. Upoznali su obilježja vjere, specifičnosti u vjerskim obredima, blagdanima, prehrani te simbolima i arhitekturi.

Učenici su radili bilješke te fotografirali.

ZAVRŠNI DIO

Sakupljene materijale (bilješke i fotografije) su analizirali te timskim radom izradili lapbook u kojem su predstavili sve vjere, njihova obilježja te sličnosti i razlike između njih. Lapbook su na slijedećem satu prezentirali pred razredom. Ocijenjeni su prema kriterijima vrednovanja u rubriku proceduralno znanje.